CELEX: 22021D2216
Language: lv
Date: 2021-11-26 00:00:00
Title: Es un Jordānijas Asociācijas padomes Lēmums Nr. 2/2021 (2021. gada 26. novembris), ar ko vienojas pagarināt ES un Jordānijas partnerības prioritāšu spēkā esības termiņu [2021/2216]

14.12.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 447/12
               
            
         ES UN JORDĀNIJAS ASOCIĀCIJAS PADOMES LĒMUMS Nr. 2/2021
         (2021. gada 26. novembris),
         ar ko vienojas pagarināt ES un Jordānijas partnerības prioritāšu spēkā esības termiņu [2021/2216]
         ES UN JORDĀNIJAS ASOCIĀCIJAS PADOME,
         ņemot vērā Eiropas un Vidusjūras reģiona valstu nolīgumu par asociācijas izveidi starp Eiropas Kopienām un to dalībvalstīm, no vienas puses, un Jordānijas Hāšimītu Karalisti, no otras puses,
         tā kā:
         
                     (1)
                  
                  
                     Eiropas un Vidusjūras reģiona valsts nolīgums par asociācijas izveidi starp Eiropas Kopienām un to dalībvalstīm, no vienas puses, un Jordānijas Hāšimītu Karalisti, no otras puses, (1) (“nolīgums”) tika parakstīts 1997. gada 24. novembrī un stājās spēkā 2002. gada 1. maijā.
                  
               
                     (2)
                  
                  
                     Saskaņā ar nolīguma 91. pantu Asociācijas padome ir pilnvarota pieņemt lēmumus, lai sasniegtu nolīguma mērķus.
                  
               
                     (3)
                  
                  
                     Nolīguma 101. pants nosaka, ka pusēm ir jāveic visi vajadzīgie vispārīgie vai īpašie pasākumi, lai izpildītu saistības, kas izriet no nolīguma, un jānodrošina nolīgumā izklāstīto mērķu sasniegšana.
                  
               
                     (4)
                  
                  
                     Ar tās Lēmumu Nr. 1/2016 (2) Asociācijas padome vienojās par ES un Jordānijas partnerības prioritātēm 2016.–2018. gadam, nostiprinot savu partnerību, ar mērķi atbalstīt un stiprināt Jordānijas izturētspēju un stabilitāti, vienlaikus tiecoties risināt ieilgušā Sīrijas konflikta ietekmi.
                  
               
                     (5)
                  
                  
                     Ar tās Lēmumu Nr. 1/2018 (3) Asociācijas padome nolēma pagarināt ES un Jordānijas partnerības prioritātes līdz 2020. gada 31. decembrim.
                  
               
                     (6)
                  
                  
                     Vēstuļu apmaiņā abas puses vienojās par to, ka ES un Jordānijas partnerības prioritāšu kā pamatdokumenta partnerības nostiprināšanai spēkā esības termiņš būtu jāpagarina līdz brīdim, kad tiks pieņemtas jaunas, atjauninātas partnerības prioritātes.
                  
               
                     (7)
                  
                  
                     Asociācijas padomes reglamenta 10. pantā ir paredzēta iespēja pieņemt lēmumus sēžu starplaikā, izmantojot rakstisko procedūru, ja abas puses tam piekrīt,
                  
               IR PIEŅĒMUSI ŠO LĒMUMU.
         
            1. pants
            Asociācijas padome, izmantojot rakstisko procedūru, nolemj, ka tās Lēmumam Nr. 1/2016 pievienoto ES un Jordānijas partnerības prioritāšu spēkā esības termiņš tiek pagarināts līdz brīdim, kad Asociācijas padome būs pieņēmusi jaunas, atjauninātas partnerības prioritātes.
         
         
            2. pants
            Šis lēmums stājas spēkā tā pieņemšanas dienā.
         
         
            Briselē, 2021. gada 26. novembrī
            
               
                  ES un Jordānijas Asociācijas padomes vārdā –
               
               
                  priekšsēdētājs
               
               Ayman SAFADI
            
         
         
            (1)  OV L 129, 15.5.2002., 3. lpp.
         
         
            (2)  ES un Jordānijas Asociācijas padomes Lēmums Nr. 1/2016 (2016. gada 19. decembris), vienojoties par ES un Jordānijas partnerības prioritātēm (OV L 355, 24.12.2016., 31. lpp.).
         
            (3)  ES un Jordānijas Asociācijas padomes Lēmums Nr. 1/2018 (2018. gada 12. decembris), ar kuru vienojas par ES un Jordānijas partnerības prioritāšu pagarināšanu (OV L 8, 10.1.2019., 34. lpp.).